ESSO หยุดเดินเครื่องผลิต “พาราไซลีน” โรงกลั่นศรีราชา ชั่วคราว! เริ่มเม.ย.นี้
ESSO หยุดเดินเครื่องผลิต “พาราไซลีน” โรงกลั่นศรีราชา ชั่วคราว! เริ่มเม.ย.นี้
18 มี.ค. 2564

บริษัท เอสโซ่ (ประเทศไทย) จำกัด (มหาชน) หรือ ESSO แจ้งว่า บริษัทฯจะหยุดการผลิตสารพาราไซลีน จากโรงอะโรเมติกส์ ณ โรงกลั่นน้ำมันเอสโซ่ศรีราชาเป็นการชั่วคราว ตั้งแต่เดือนเมษายน พ.ศ. 2564
ทั้งนี้ บริษัทฯ จะยังคงผลิตและจัดหาน้ำมันเชื้อเพลิงสำเร็จรูปและสารละลายเคมีภัณฑ์อื่น ๆ เพื่อจำหน่ายในตลาดตามปกติ โดยบริษัทฯจะทำการประเมินสภาวะตลาดและการผลิตสารพาราไซลีนเป็นระยะๆ เพื่อคงเป็นผู้จัดหาผลิตภัณฑ์ที่มุ่งมั่นน่าเชื่อถือให้ลูกค้าต่อไป
สำหรับผลการดำเนินงานปี 2563 ที่ผ่านมา ESSO มีผลขาดทุนสุทธิ 7,911 ล้านบาท ขาดทุนสุทธิต่อหุ้น 2.29 บาท โดยขาดทุนเพิ่มขึ้น จากปี 2562 มีผลขาดทุนสุทธิ 3,065 ล้านบาท ขาดทุนสุทธิต่อหุ้น 0.89 บาท
โดยไตรมาส 4/63 ธุรกิจปิโตรเคมี มีผลขาดสุทธิ 438ล้านบาท สะท้อนถึงกำไรขั้นต้นของพาราไซลีนที่ลดลงอย่างต่อเนื่อง จากความไม่สมดุลของอุปสงค์และอุปทานในภูมิภาค